Sándor Rott

Sándor ROTT [ŝAndor], laŭ hungarlingve kutima nomordo Rott Sándor estis hungara aktoro, komikisto, teatrestro, reĝisoro. Lia origina familia nomo estis Rottmann.

Sándor Rott  naskiĝis la  en Budapeŝto, li mortis la  en Budapeŝto.

 Biografio 
Sándor Rott devenis el juda familio. Li estis laboristo pri lignaĵoj, sed li aĝis 17, kiam li estis figuranto en Budapeŝta Ŝtata Operejo. En 1891 li debutis en kabaredo, baldaŭ kabaredestro (teatrestro) ĝis 1918. Liajn spektaklojn vidis eĉ Francisko Jozefo la 1-a (Aŭstrio). Li estis kreanto de la hungarlingva varieteo. Post la 1-a mondmilito li fondis novan kabaredon kaj li estis kabaredestro kun Géza Steinhardt ĝis 1927, sed dum la Hungara Sovetrespubliko la kabaredo ne funkciis. En 1928 li bankrotiĝis, kelkajn rolojn li ricevis en pluraj teatroj, fine li estis aktoro en Germanio kaj Aŭstrio. Pro la politiko li hejmenvenis, sed ekde 1939 pro la kontraŭjudaj leĝoj li rajtis roladi nur antaŭ judoj.

En 1898 li ricevis italan, en 1902 hungaran premiojn. Li edziĝis dufoje, dum la dua geedziĝo (al Berta Türk en 1910) naskiĝis 4 gefiloj.

 Liaj teatraj roloj 
 Ábris rózsája (Operetoteatro (Budapeŝto), 1928)
 Lajos Zilahy: Pelikán (1928)
 Kalábriászparti (muta rolo, tamen kun furora sukceso)

 Liaj filmaj roloj 
 A suszterherceg (2 roloj kaj ankaŭ scenaristo, 1914)
 Jobb erkölcsöket! (rolanto, ankaŭ scenaristo, 1916)

 Lia libro 
 A kis Rottról (rememoroj, 1942)

 Fontoj 
 hungarlingva biografio kun foto
 hungarlingva biografio kun foto
 hungarlingva biografio 

Kategorio:Hungaraj aktoroj
Kategorio:Hungaraj komikistoj
Kategorio:Hungaraj teatrestroj
Kategorio:Hungaraj judoj
Kategorio:Budapeŝtanoj
Kategorio:Hungaraj kabaredistoj